b'\n_START_ARTICLE_\nBad Romance\n_START_SECTION_\nJulkaisu\n_START_PARAGRAPH_\nKappale sai virallisen ensisoittonsa Pariisissa Alexander McQueenin muotin\xc3\xa4yt\xc3\xb6ksess\xc3\xa4 taustamusiikkina. "Bad Romance" julkaistiin digitaalisesti singlen\xc3\xa4 26. lokakuuta Ison-Britannian Radio 1 soitti "Bad Romancen" ensimm\xc3\xa4isen\xc3\xa4 19. lokakuuta 2009 kello 8.35 paikallista aikaa, eli Suomen aikaa klo 10.35. Gaga esiintyi Saturday Night Live -ohjelmassa 3. lokakuuta 2009, jolloin h\xc3\xa4n esitti kolmen kappaleen sekoituksen. Kappaleiden "LoveGame" ja "Poker Face" v\xc3\xa4liss\xc3\xa4 Gaga soittaa pianolla akustisen otteen "Bad Romance" -kappaleesta._NEWLINE_Kappaleesta vuoti internetiin 2. lokakuuta huonolaatuinen demoversio, jota Gaga itsekin haukkui Twitteriss\xc3\xa4: "Nettiin vuotanut seuraava singleni saa korvani vuotamaan verta. Odottakaapas kun kuulette kappaleesta oikean version".\n_START_SECTION_\nLive-esitykset\n_START_PARAGRAPH_\nGaga soitti otteen kappaleesta pianolla akustisesti Saturday Night Live -ohjelmassa Yhdysvalloissa 3. lokakuuta.\n_START_SECTION_\nMusiikkivideo\n_START_PARAGRAPH_\nLaurieann Gibson vahvisti GagaDaily.com:lle tehneens\xc3\xa4 koreografian "Bad Romance" -singlen musiikkivideota varten. Gibson sanoi, ett\xc3\xa4 videosta tulee "fantastinen". My\xc3\xb6hemmin my\xc3\xb6s David Guetta p\xc3\xa4ivitti Twitter-blogiinsa viestin, jossa kertoo olevansa seuraavan Lady Gagan musiikkivideon kuvauksissa ja Guetta kehuu h\xc3\xa4nt\xc3\xa4 hullun nerokkaaksi. Musiikkivideo kuvattiin 16. lokakuuta 2009. Videon ohjasi Francis Lawrence ja se julkaistiin Lady Gagan YouTube-kanavalla 23. marraskuuta 2009. Video oli YouTuben kaikkien aikojen katsotuin video jonkin aikaa, ennen kuin Justin Bieberin "Baby"-kappaleen video ohitti sen.'